BTS นำทีม VGI-BTSGIF ร่วงหนัก เซ่น ปปช.ฟัน “สุขุมพันธุ์-คีรี” ทุจริตต่อสัญญา “สายสีเขียว”
BTS-VGI-BTSGIF ลงหนัก! เซ่น ป.ป.ช.ลงมติแจ้งข้อกล่าวหา “สุขุมพันธุ์-เจ้าสัวคีรี” กับพวกรวม 13 ราย เหตุร่วม “กระทำทุจริตการทำสัญญาการให้บริการเดินรถ” โครงการรถไฟฟ้าสายสีเขียวส่วนต่อขยาย 3 เส้นทางยาวถึงปี 85
BTS-VGI-BTSGIF ลงหนัก! เซ่น ป.ป.ช.ลงมติแจ้งข้อกล่าวหา “สุขุมพันธุ์-เจ้าสัวคีรี” กับพวกรวม 13 ราย เหตุร่วม “กระทำทุจริตการทำสัญญาการให้บริการเดินรถ” โครงการรถไฟฟ้าสายสีเขียวส่วนต่อขยาย 3 เส้นทางยาวถึงปี 85
13 มี.ค. 2566

ผู้สื่อข่าวรายงานว่า วันนี้ (13 มี.ค.66) ณ เวลา 10:13 น. ราคาหุ้น บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS อยู่ที่ระดับ 6.75 บาท ลบ 0.80 บาท หรือ 10.60% สูงสุดที่ระดับ 6.85 บาท ต่ำสุดที่ระดับ 5.40 บาท ด้วยมูลค่าการซื้อขาย 498.54 ล้านบาท
ด้านราคาหุ้น บริษัท วีจีไอ จำกัด (มหาชน) หรือ VGI อยู่ที่ระดับ 4.02 บาท ลบ 0.26 บาท หรือ 6.07% สูงสุดที่ระดับ 4.24 บาท ต่ำสุดที่ระดับ 3.98 บาท ด้วยมูลค่าการซื้อขาย 37.62 ล้านบาท
ส่วนราคา กองทุนรวมโครงสร้างพื้นฐานระบบขนส่งมวลชนทางราง บีทีเอสโกรท หรือ BTSGIF อยู่ที่ระดับ 3.62 บาท ลบ 0.08 บาท หรือ 2.16% สูงสุดที่ระดับ 3.66 บาท ต่ำสุดที่ระดับ 3.58 บาท ด้วยมูลค่าการซื้อขาย 12.85 ล้านบาท
โดยราคาหุ้น BTS, VGI และหน่วยลงทุน BTSGIF ปรับตัวลดลงวันนี้ หลังมีรายงานข่าวจากสำนักงานคณะกรรมการป้องกันและปราบปรามการทุจริตแห่งชาติ หรือ ป.ป.ช. แจ้งว่า เมื่อวันที่ 10 มี.ค. ที่ผ่านมา คณะกรรมการ ป.ป.ช. ได้มีมติแจ้งข้อกล่าวหา ม.ร.ว.สุขุมพันธุ์ บริพัตร ขณะดำรงตำแหน่งผู้ว่าราชการกรุงเทพมหานคร และพวกรวม 13 คน ในข้อกล่าวหาว่า กระทำทุจริตในการทำสัญญาการให้บริการเดินรถ และซ่อมบำรุงโครงการขนส่งมวลชนกรุงเทพมหานคร ระหว่างบริษัท กรุงเทพธนาคม จำกัด ผู้ว่าจ้าง ในฐานะวิสาหกิจของกรุงเทพมหานคร กับบริษัท ระบบขนส่งมวลชนกรุงเทพ จำกัด (มหาชน) หรือ BTSC (ในเครือบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ผู้รับจ้าง เมื่อวันที่ 8 พ.ค. 2555 วงเงินกว่า 190,000 ล้านบาท